CELEX: 32017D1840
Language: lv
Date: 2017-10-09 00:00:00
Title: Komisijas Īstenošanas lēmums (ES) 2017/1840 (2017. gada 9. oktobris), ar ko attiecībā uz piemērošanas termiņu groza Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (izziņots ar dokumenta numuru C(2017) 6719) (Dokuments attiecas uz EEZ. )

11.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 261/24
            
         KOMISIJAS ĪSTENOŠANAS LĒMUMS (ES) 2017/1840
   (2017. gada 9. oktobris),
   ar ko attiecībā uz piemērošanas termiņu groza Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru
   
      
         (izziņots ar dokumenta numuru C(2017) 6719)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
   tā kā:
   
               (1)
            
            
               Regula (EK) Nr. 178/2002 nosaka vispārīgus principus, kas Savienības un valstu līmenī reglamentē pārtiku un barību kopumā un jo īpaši pārtikas un barības nekaitīgumu. Tajā paredzēti ārkārtas pasākumi gadījumos, kad ir acīmredzams, ka pārtika vai barība, kura importēta no kādas trešās valsts, var radīt nopietnu risku cilvēka veselībai, dzīvnieku veselībai vai videi un ka šo risku nevar apmierinoši novērst ar attiecīgās dalībvalsts vai dalībvalstu veiktajiem pasākumiem.
            
         
               (2)
            
            
               Pēc A hepatīta uzliesmojuma cilvēkiem, kuri bija pārtikā lietojuši no Peru importētas, ar A hepatīta vīrusu inficētas gliemenes, tika pieņemts Komisijas Lēmums 2008/866/EK (2). Minēto lēmumu, kas nosaka neatliekamos pasākumus, ar kuriem pārtrauc lietošanai pārtikā paredzētu konkrētu gliemeņu importu no Peru, sākotnēji bija paredzēts piemērot līdz 2009. gada 31. martam.
            
         
               (3)
            
            
               Peru kompetento iestādi lūdza sniegt pietiekamas garantijas, kas nodrošinātu, ka tiek novērsti konstatētie trūkumi attiecībā uz uzraudzības sistēmu vīrusu noteikšanai dzīvās gliemenēs. Tajā pašā laikā neatliekamo pasākumu termiņš bija jāpagarina, kamēr nav pierādīts, ka koriģējošie pasākumi ir iedarbīgi. Līdz šim lēmuma piemērošanas termiņš ir ticis pagarināts vairākas reizes; pēdējoreiz ar Komisijas Īstenošanas lēmumu 2015/2022 (3) termiņu pagarināja līdz 2017. gada 30. novembrim.
            
         
               (4)
            
            
               Lai pārbaudītu, vai Peru kompetentās iestādes nesen sniegtās garantijas ir efektīvas un pietiekamas, lai atceltu neatliekamos pasākumus, Komisijas dienesti 2017. gada maijā bija paredzējuši veikt revīziju. Tomēr, ņemot vērā ar meteoroloģisko parādību El niño saistītos bargos klimatiskos apstākļus Peru 2017. gada martā un aprīlī un šo apstākļu radīto ietekmi uz gliemeņu audzēšanu Peru, revīzija tika pārcelta uz 2017. gada septembri.
            
         
               (5)
            
            
               Tāpēc attiecīgi būtu jāgroza Lēmuma 2008/866/EK piemērošanas termiņš. Lēmuma 2008/866/EK piemērošanas termiņš varētu tikt pārskatīts atkarībā no Komisijas dienestu veiktās revīzijas rezultātiem.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/866/EK 5. pantā datumu “2017. gada 30. novembrim” aizstāj ar datumu “2018. gada 30. novembrim”.
   2. pants
   Šis lēmums ir adresēts dalībvalstīm.
   
      Briselē, 2017. gada 9. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2008. gada 12. novembra Lēmums 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (OV L 307, 18.11.2008, 9. lpp.).
   
      (3)  Komisijas 2015. gada 10. novembra Īstenošanas lēmums (ES) 2015/2022, ar kuru attiecībā uz piemērošanas termiņu groza Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (OV L 295, 12.11.2015., 45. lpp.).